Ann Rule

**Ann Rae Rule** (mergautinė pavardė – **Stackhouse**; 1931 m. spalio 22 d. – 2015 m. liepos 26 d.) – JAV kriminalinės dokumentikos žanro rašytoja, knygos apie serijinį žudiką ir Rule bendradarbį Ted Bundy „Artimasis, kurio nepažįstu“ (angl. *The Stranger Beside Me*) autorė. Rule taip pat žinoma kaip parašiusi knygą „Mažosios aukos“ (angl. *Small Sacrifices*) apie vaikų žudikę iš Oregono Diane Downs. Daugumoje savo knygų Rule rašo apie Ramiojo vandenyno šiaurės vakaruose ir Vašingtono valstijoje, kurioje autorė gyveno, įvykusias žmogžudystes.

## Ankstyvasis gyvenimas ir mokslai
Ann Rae Stackhouse gimė 1931 m. spalio 22 d. Lowell mieste, Mičigano valstijoje. Jos mama buvo mokytoja, besispecializuojanti sutrikusio vystymosi vaikų ugdyme, o tėvas – sporto treneris. Rule šeimos nariai, kaip ir pati autorė jaunystėje, dirbo teisėsaugoje. Rule senelis ir dėdė buvo šerifai Mičigano valstijoje, kitas dėdė dirbo medicinos ekspertu, o pusbrolis buvo prokuroras. Rule leisdavo vasaras pas savo senelius savanoriaudama vietiniame kalėjime.

Rule baigė Koutsvilio vidurinę mokyklą (angl. *Coatesville High School*) Pensilvanijos valstijoje, o vėliau apsigynė mokslinį laipsnį *Highline* bendruomenės kolegijoje (angl. *community college*) De Moino mieste, Vašingtono valstijoje. Rule taip pat studijavo kūrybinį rašymą, kriminologiją ir psichologiją Vašingtono universitete.

## Karjera
Savo karjeros metais Rule dirbo teisėsaugos pareigūne Sietlo policijos departamente, ir netgi rašė moterims skirtus straipsnius. 1969 m. ji, pasivadinusi slapyvardžiu „Andy Stack“, pradėjo rašyti žurnale „True Detective“.

1971 m. Sietle, savanoriaudama savižudybių prevencijos ir psichologinės pagalbos telefonu centre, Rule susipažino su Ted Bundy, dirbančiu studentu. Tik po kelerių metų Rule sužinojo, kad Bundy įvykdė žmogžudysčių seriją. Dirbdama su Bundy, Rule nepastebėjo jokių nerimą keliančių ženklų. Rule jis atrodė „švelnus, rūpestingas ir empatiškas“. Pirmoji autorės knyga „The Stranger Beside Me“ laikoma viena iš išsamiausių Bundy biografijų. Pastebėtina, kad šią knygą autorė pasirašė tikruoju savo vardu, o ne anksčiau naudotu slapyvardžiu.

Kitos trys Rule knygos („The Lust Killer“ apie Jerry Brudos; „The Want-Ad Killer“ apie Harvey Carignan ir „The I-5 Killer“ apie Randall Woodfield) buvo pasirašytos slapyvardžiu, bet knygai apie Bundy susilaukus sėkmės, jos buvo pakartotinai išleistos nurodant tikrąjį autorės vardą.

2012 m. balandžio mėn. TV seriale „48 Hours Mystery“ buvo apžvelgtos sėkmingos Rule pastangos, kai ji padėjo moteriai įrodyti, kad jos dukra 1998 m. buvo nužudyta.

## Bibliografija

### Kriminalinė dokumentika
* *The Stranger Beside Me* (1980)
* *Lust Killer* (1983)
* *The Want-Ad Killer* (1983)
* *The I-5 Killer* (1984)
* *Small Sacrifices* (1987)
* *If You Really Loved Me* (1991)
* *Everything She Ever Wanted* (1992)
* *A Rose for Her Grave and Other True Cases: Crime Files Vol. 1 *(1993)
* *You Belong to Me and Other True Cases: Crime Files Vol. 2* (1994)
* *Dead by Sunset* (1995)
* *A Fever in the Heart and Other True Cases: Crime Files Vol. 3* (1996)
* *Bitter Harvest* (1997)
* *In the Name of Love and Other True Cases: Crime Files Vol. 4* (1998)
* *The End of the Dream: The Golden Boy Who Never Grew Up: Crime Files Vol. 5* (1998)
* *A Rage to Kill and Other True Cases: Crime Files Vol. 6* (1999)
* *And Never Let Her Go* (1999)
* *Empty Promises: Crime Files Vol. 7* (2001)
* *Every Breath You Take* (2001)
* *Heart Full of Lies* (2001)
* *Last Dance, Last Chance and Other True Cases: Crime Files Vol. 8* (2003)
* *Without Pity: Ann Rule’s Most Dangerous Killers: Crime Files Updates* (2003)
* *Green River, Running Red* (2004)
* *Kiss Me, Kill Me and Other True Cases: Crime Files Vol. 9* (2004)
* *Worth More Dead and Other True Cases: Crime Files Vol. 10* (2005)
* *No Regrets and Other True Cases: Crime Files Vol. 11* (2006)
* *Smoke, Mirrors, and Murder and Other True Cases: Crime Files Vol. 12* (2007)
* *Too Late to Say Goodbye* (2007)
* *Mortal Danger and Other True Cases: Crime Files Vol. 13* (2008)
* *But I Trusted You and Other True Cases: Crime Files Vol. 14* (2009)
* *In the Still of the Night* (2010)
* *Don’t Look Behind You and Other True Cases: Crime Files Vol. 15* (2011)
* *Fatal Friends, Deadly Neighbors and Other True Cases: Crime Files Vol. 16* (2012)
* *Danger in the Dorm* (re-released 2013)
* *Practice to Deceive* (2013)
* *Lying in Wait* (2014)


### Kriminaliniai romanai
* Apsėdimas* (angl. *Possession'') (1983)

## Asmeninis gyvenimas
Rule gyveno Vašingtono valstijoje ir turėjo 4 suaugusius vaikus (vienas iš jų – rašytojas Leslie Rule). Rule šeimoje taip pat buvo netikras sūnus ir penki anūkai. Ji buvo ištekėjusi už Bill Rule, su kuriuo išsiskyrė 1972 m.

### Mirtis
2015 m. liepos 27 d. Rule šeima ir leidyklos „Simon & Schuster“ atstovai pranešė, kad 2015 m. liepos 26 d. autorė mirė dėl stazinio širdies nepakankamumo. Prieš tai ji, patyrusi širdies smūgį, pateko į ligoninės priimamąjį. Dieną prieš mirtį Rule buvo perkelta į slaugos palatą.

## Išnašos

## Nuorodos
* Oficiali svetainė 
*  svetainėje Internet Movie Database
* WorldCat bibliografija
* Ann Rule bibliografija Fantastic Fiction